Kombinasjonen av blendertrinn og lukkertrinn har også andre effekter for bildet som tas. Dybdeskarphet og registrering av bevegelser i bildet er direkte resultater av blender- og lukkertrinn. Generelt vil en stor blenderåpning gi et bilde med lite dybdeskarphet, mens liten blenderåpning gir stor dybdeskarphet. For å registrere bevegelser i bildet må man benytte relativt lang lukkertid. Da må man benytte de halvautomatiske eller manuelle funksjonene i kameraet.